SPLM

thumb
Akut de Mäny de Baai tɔ̈ në Paguot Thudän (SPLM—Sudan People's Liberation Movement Dïŋlïthic) ee jɔkrot keye wuŋ de mɛ̈c de baai tënɔŋ rem thäär nhomlääu de kɔc ke Thudän (SPLA) në ruɔ̈n de 1983. Në Pɛnëtök 9, 2005. SPLA, SPLM, ku miir de Thudän acïkke thany në amatdïït cë käŋ mat nhïïm bë tɔŋ bïï cɔk kääc. SPLM acë bɛ̈n naŋ nyïn cïkke yök në miir de Thudänic ku leer bɛ̈n keyennë biäk dïït muk miir de Thudän ciɛɛm cë week.

Na lɔ Paguot Thudän bɛ̈n keye pan kääc në rot ke 9 Pɛnëdhorou, 2011, SPLM acë bɛ̈n keye akutnhom mac pan jöt, kër ke SPLM ɣɔn në Thudän acë rɔt bɛ̈n tɛ̈m bei në SPLM dïït ë yic ku loi kë SPLM parut tëktëk de kɔc acë bɛ̈n bɛr tuɔ̈l në ruɔ̈n de 2013-4 ɣɔn cennë tɔŋbaai thɔɔr në Paguot Thudän, keye bɛ̈ny Thalva Kiir Mayärdït ke ŋäär SPLM në Juba ku bër thɛɛr de Riek Macar agär SPLM në biäk ti.

Akölköl
SPLM agol 16 Pɛnëdhiëc, 1983 bë yaa akutnhom de kɔc cë piɔ̈th riääk wäär cennë miirdïït de Thudän cen ajuɛɛr de dɔɔr de Adith Ababa cen ye jäi amat ɣɔn cë thanyic në kaam de miir de Gafaar Nimeiry kennë duŋɔ̈r de Anyanya Joseph Laŋo yen mɛn yennë raan tueeŋ cë kɔc ke Paguot Thudän kë bïk yök në mɛ̈ny de baai pïïr, ceŋ, piöc ku yäth të kennë baai bɛ̈n bei yen SPLM acë athoor göt athoor nyooth kë ye luöi acë kɔc ke apuruuk cë piɔ̈ɔ̈th riäk bɛ̈n cuɔ̈t rɔt ɣɔn tɔ̈ Bor, Pochalla, ku Ayod (acï bɛ̈n cɔl reec de löŋ Bor). Keek kɔckë acë röth bɛ̈n mät kɔcke Anyanya, kɔc ɣɔn cë piɔ̈ɔ̈th riääk ke toŋ tueŋ tɔ̈ në Ithiopia. Kɔc ëke jok SPLA atɔ̈ raan ceŋ til kadiäk ye cɔl Thalva Kiir Mayärdït, Samuel Abu John Khabas, Maluɔ̈r William Nyuon Bäny, Maluɔ̈r Kerubino Kuanyin Bol, ku kɔc juëc kɔ̈k ke Paguot Thudän tɔ̈ ëke ye bäny ke apuruuk.

Bekätakthook:Paguot Thudän